קסטלווניה

קסטלווניה (באנגלית: Castlevania) היא סדרת אנימה-פנטזיה אפלה אמריקאית שנוצרה ונכתבה על ידי וורן אליס עבור שירות הזרמת המדיה "נטפליקס", והופקה על ידי קווין קולדה, פרד זייברט ואדי שנקר. הסדרה מבוססת על סדרת משחקי הווידאו היפנית "קאסלבניה" מאת "קונאמי"; שתי עונותיה הראשונות מבוססות על המשחק "Castlevania III: Dracula's Curse" משנת 1989 ועלילתן מגוללת את ניסיונותיהם של טרבור בלמונט, אלוקארד וסיפא בלנאדס להגן על אומת ולאכיה מפני דרקולה וחסידיו, והחל מעונתה השנייה, מתבססת הסדרה על דמויות ואלמנטים מהמשחק "Castlevania: Curse of Darkness" משנת 2005, ואילו סיפור הרקע של אלוקארד נלקח מהמשחק "Castlevania: Symphony of the Night" משנת 1997. במקור, תוכננה הסדרה להיות סרט באורך מלא, שפותח על ידי המפיק קווין קולדה והחברה שלו, "Project 51". קולדה הצטרף לאולפני "Frederator" בשנת 2005, והמייסד פרד זייברט הסכים להשתתף בעלויות הפקת הסרט. השניים חתמו על חוזה לתסריט עם הקומיקסאי וורן אליס בשנת 2007. עם זאת, נותרה הפקת הסרט בגיהנום הפיתוח (אנ') עד לשנת 2015, במהלכה נרכשו זכויות הפקתה על ידי "נטפליקס". לצוות ההפקה והפיתוח הצטרפו אולפני "Powerhouse Animation Studios", שכלל אנשי צוות שעבדו בתעשיית האנימה היפנית. הסדרה עלתה לראשונה ל"נטפליקס" ב-7 ביולי 2017, והסתיימה בעונתה הרביעית ב-13 במאי 2021; כמו כן, זכתה הסדרה לשבחי המבקרים, ששיבחו במיוחד את הוויזואליה, עבודת ההנפשה, הדיבוב, קטעי הפעולה, אפיון הדמויות, התמות של העלילה ואת הכתיבה, אם כי קצב העלילה, במיוחד בעונות השלישית והרביעית, קיבלו ביקורות מעורבות. סדרת ההמשך, "קסטלווניה: נוקטורנו", עלתה לשירות "נטפליקס" ב-28 בספטמבר 2023, ועלילתה מתמקדת בריכטר בלמונט, צאצאם של טרבור וסיפא; אלוקארד, אותו שב לדבב ג'יימס קליס; ומריה רנאר בתקופת המהפכה הצרפתית. לאחר שאשתו האנושית מועלית על המוקד, לכאורה בעוון היותה מכשפה, הערפד ולאד דרקולה טאפש מכריז שכל תושבי ולאכיה ישלמו על כך בחייהם, ומזמן צבא של שדים שמשתלט על המדינה, שוחט את האוכלוסייה ומשאיר את הניצולים לחיות חיי פחד וחוסר אמון. בלית ברירה, מתגייס טרבור בלמונט, הבן החי האחרון בשושלת אגדית של ציידי מפלצות שירדו מגדולתם ונודו, למלחמה נגד כוחותיו של דרקולה, בסיוע הקוסמת סיפא בלנאדס ובנו הערפד-למחצה של דרקולה, אלוקארד. ריצ'רד ארמיטאג' – טרבור בלמונט, הבן האחרון לשבט בלמונט, שושלת-דם אגדית של ציידי מפלצות שירדו מגדולתם ונודו בקרב שאר ציידי המפלצות. ג'יימס קליס – אדריאן "אלוקארד" טאפש, בנם הערפד-למחצה של דרקולה וליסה טאפש, המבקש להגן על האנושות מפני אביו. גרהם מקטביש – ולאד דרקולה טאפש (עונות 1–2, 4), ערפד עתיק-יומין הנשבע לנקום באנושות על רצח אשתו, ליסה, ולשם כך מזמן צבא של מפלצות במטרה להרוג את כל תושבי ולאכיה. אלחנדרה ריינוסו – סיפא בלנאדס, קוסמת המשתייכת לקבוצת הדוברים ונכדתו של "הזקן", שביכולתה לתפעל קסם-יסוד רב-עוצמה. מתיו פרויר – הבישוף (עונות 1–2), איש דת מושחת המורה על העלתה למוקד של ליסה טאפש בעוון כישוף, שמאוחר יותר ממונה לתפקיד הבישוף של גרסיט. אמילי סוואלו – ליסה טאפש (עונות 1–2, 4), אשתו האהובה של דרקולה שהועלתה על המוקד בטרגובישטה לאחר שהואשמה בהיותה מכשפה. טוני אמנדולה – "הזקן" (עונה 1), סבה של סיפא ומנהיג קבוצת דוברים המסייעת לאנשי גרסיט. תיאו ג'יימס – הקטור (עונות 2–4), מכשף אפל שנקרא לשרת את דרקולה במלחמתו נגד האנושות. אדטוקומבו מ'קורמק – אייזק (עונות 2–4), מכשף אפל וחסיד נאמן של דרקולה העוזר לו להוביל את צבאו. ג'יימי מארי – קרמילה (עונות 2–4), פילגשתו של דרקולה וחברה במועצת המלחמה שלו, המבקשת לגזול את כס המלוכה שלו; מנהיגת "מועצת האחיות". פיטר סטורמר – גודברנד (עונה 2), ערפד ויקינגי שנקרא לשרת את דרקולה בקרב נגד ולאכיה. ג'סיקה בראון פינדלי – לנור (עונות 3–4), החברה הדיפלומטית ב"מועצת האחיות". רילה פוקושימה – סומי (עונה 3), סייף וצייד ערפדים מיפן. ג'ייסון אייזקס – השופט (עונה 3), מנהיג עיירת לינדנפלד, הנחוש לשמור על שלום וסדר בעיירה בכל מחיר. ג'סמין אל מסרי – מורנה (עונות 3–4), החברה האסטרטגית ב"מועצת האחיות". איוונה מיליצ'ביץ' – סטריגה (עונות 3–4), החברה הצבאית ב"מועצת האחיות". נאביד נגהבאן – סאלה (עונה 3), מנהיג הנזירים של לינדנפלד. ביל ניג'י – סן ז'רמן (עונות 3-4), אדם מוזר החוקר ממלכה המכונה "המסדרון האינסופי". טורו אוצ'יקדו – טאקה (עונה 3), קשת וצייד ערפדים מיפן. גילדארט ג'קסון – עיני-זבובים (עונות 3–4), שד שנוצר על ידי אייזק. לאנס רדיק – הקפטן (עונה 3), פיראט המתיידד עם אייזק ומסייע לו. ברברה סטיל – מירנדה (עונה 3), קשישה בעלת כוחות קסם המסייעת לאייזק. מלקולם מקדואל – וארני (עונה 4), ערפד יהיר מלונדון וסוכן לשעבר של דרקולה המבקש להחיות את אדונו. טוקס אולגונדוי – זמפיר (עונה 4), השומר הראשי של בית המשפט המחתרתי של טרגוביסטה הנלחם נגד יצורי הלילה. מרשה תומסון – גרטה מדנסטי (עונה 4), סייפת ממוצא קרתגי הנלחמת ביצורי לילה. טיטוס ווליבר – ראטקו (עונה 4), חייל-ערפד סלאבי אכזרי המסייע לווארני במשימתו להחיות את דרקולה. כריסטין אדמס – האלכימאית (עונה 4), קוסמת רבת-עוצמה השוכנת ב"מסדרון האינסופי" ושולטת בו. מתיו ווטרסון – דראגן (עונה 4), גנרל-ערפד המסייע לווארני במשימתו להחיות את דרקולה. במרץ 2007, רכשו אולפני "Frederator" את הזכויות להפקת עיבוד סרט הנפשה עבור משחק הווידאו "Castlevania III: Dracula's Curse", שנועד לצאת בהפצה ישירה ל-DVD ולפתוח סדרת סרטים שתבוסס על שאר המשחקים. עבור כתיבת הסרטים, שכרו אולפני "Frederator" את הקומיקסאי והתסריטאי וורן אליס. בריאיון ל-"Paste", הצהיר אליס שכאשר יצרו איתו קשר מהאולפנים לגבי כתיבת התסריטים, לא היה לו ידע קודם על "קאסלבניה" וכי במהלך מחקרו על הנושא גילה שזו "טרנספוזיציה יפנית לסרטי האימה של 'סרטי האמר' שאהבתי וגדלתי עליהם". אליס הסביר כיצד עבד עם יוצר הזיכיון, קוג'י איגארשי על מנת להתאים את עלילת הסרט לציר הזמן של משחקי הווידאו, כולל כתיבת סיפור רקע חדש, וכיצד היה מתוסכל מכך שאיגארשי רצה שמונה שכתובים מלאים מחדש של חומר טרום-הפקה לפני שנתן אישור. אליס ציין בנוסף כי המפיק קווין קולדה לא רצה שהסרט יתאים לילדים, מה שיאפשר לאליס להשתמש בדימויים ובסצנות גוריות לפי הצורך על מנת לספר את הסיפור שרצה לכתוב, דבר שאותו מצא אליס מגביל בעבודה על סדרת טלוויזיה מונפשת. במהלך עיבוד המשחק עבור עלילת הסרט, לא רצה אליס לכתוב עיבוד נקודתי, אלא לספק חומר כלשהו במטרה לבטא את עולם המשחק והמרכיבים שמאחוריו. בשלב זה, אורכו של הסרט התעתד לעמוד על 80 דקות בלבד, דבר שאליס ידע שלא יספיק לו על מנת לספר את הסיפור המלא שרצה, ולכן הצליח לפרק את התסריט שלו לטרילוגיה, שבכל חלק בה עמדה דמות בולטת ומבנה בן שלוש מערכות; החלק הראשון נועד להציג את דמויותיהם של דרקולה, טרבור, סיפא ואלוקארד ואת רקע עולם המשחק. באופן זה, אליס ציין שאם שני החלקים האחרים לא יזכו לאור ירוק, החלק הראשון "לא ידרוש את נוכחותם של שני החלקים האחרים ויעמוד כסרט בפני עצמו". בשל מגבלת אורך הסרט, בחר אליס בחר להשמיט את דמותו של גרנט דנאסטי, פיראט המופיע במשחקים; אליס ציין שמלבד "שמו המטופש" של דנאסטי, הוא הרגיש שדמותו של דנאסטי מיותרת וכי אורך הסרט המוגבל לא יאפשר לו לפתח את הדמות במלואה. מתישהו בסביבות 2008, העבודה על ההפקה נתקעה ונכנסה לגיהנום הפיתוח (אנ'). אליס השלים את התסריט שלו ביוני 2008, ובבלוג ההפקה נכתב באוגוסט 2008 שהם מעוניינים להפיק את הסרט ולהפיצו בבתי הקולנוע, אך לא הגיעו עדכונים נוספים לפני שהבלוג נסגר בשקט. בסביבות 2012, הביע אדי שנקר עניין בבימוי גרסת לייב אקשן לתסריטו של אליס. שנקר, שבאותו זמן סיים את עבודתו כמפיק בפועל של הסרט "השופט דרד (סרט)" (2012), אמר שהאולפן בראשו הוא עומד מעוניין להפיק סרט בסגנון סרטי "מלחמת האופל" עם תקציב דומה, נציג של אולפן קטן עם גיבוי עצמאי גדול. עם זאת, בהמשך דחה שנקר את ההזדמנות מתוך תחושה שמדובר בדבר שהוא "250 אחוז שגוי", מכיוון שהוא חווה כבוד עמוק למשחק המקורי וכי עיבוד לייב אקשן למשחק תוזיל ותרדד אותו. בעקבות זאת, פרש שנקר מהוליווד במטרה לחפש עוד פרויקטים עצמאיים, וציין את "זלזול האולפנים הגדולים במעריצים באופן בוטה" כסיבה לדחיית ההצעה. התוכנית להפקת עיבוד כלשהו על בסיס סדרת משחקי הווידאו התחדשה כאשר סם דיטס מאולפני "Powerhouse Animation Studios" הצליח לנהל משא ומתן עם "נטפליקס" על ההפקה, באמצעות התסריטים הקיימים שנכתבו כמעט עשור קודם לכן. "Powerhouse" פנו אל "Frederator" בבקשה לסייע בהפקת העיבוד, שהפך לסדרת טלוויזיה. לדברי אליס, ב"נטפליקס" היו מאוד מרוצים מהתסריטים המקוריים שכתב ב-2007, ולכן הוא נאלץ לבצע רק כמה שינויים כדי להתאימם לפורמט הטלוויזיוני של "נטפליקס" תוך כדי שמירה על נאמנותו לגרסה של התסריט שנתן ל"קונאמי". בנוסף, פנו מ"נטפליקס" לשנקר עם ההזדמנות להפיק את העיבוד הטלוויזיוני; להצעה זו שנקר הסכים מכיוון שלא "Powerhouse" או "Frederator" ביקשו להגביל את החזון היצירתי שהיה לו על פי התסריטים של אליס. על הפקת הסדרה הופקדו גם פרד זייברט וקווין קולדה. הסדרה הונפשה על ידי "Frederator Studios" ו-"Powerhouse Animation Studios" ובוימה על ידי סם דיטס. עוד נמסר כי על הלחנת הפסקול עבור הסדרה יופקד המלחין טרבור מוריס. סגנון האמנות של הסדרה הושפע מאוד מהעבודה שעשה איאמי קוג'ימה עבור המשחק "Castlevania: Symphony of the Night". בנוסף, נלקחו אלמנטים מיצירותיו של הבמאי סאטושי קון עבור אפיון הדמויות וסדרות כמו "קאובוי ביבופ", "קוטל השדים", ו"ברסרק" על מנת לשלב את ההומור והשנינות בין האלמנטים הרציניים יותר. הסדרה הופקה באמצעות הנפשה דו-ממדית מצוירת ביד. סדרות המנגה "ברסרק" ו-"Beide of the Immortal" צוטטו גם הן כמקורות השראה עבור הסדרה, ואף אחד מבמאי ההנפשה של הסדרה עבד בעבר על סרטי "ברסרק". הפקת הסדרה עבדה בשיתוף פעולה הדוק עם "קונאמי", מחזיקת זכויות הזיכיון של "קאסלבניה", שסייעה לזהות בעיות המשכיות קטנות, אך לבד מזאת הייתה מאוד פתוחה כלפי תהליך העבודה. העונה הראשונה מייצגת את החלק הראשון של הטרילוגיה שכתב אליס בשנת 2007. אליס ציין כי העונה השנייה, שמשלימה את הטרילוגיה, היא המקום שבו הוא הצליח לסטות במידת מה מעלילת המשחק, וניתנה לו אפשרות טובה יותר לצפות את הפצת הסדרה בנטפליקס מבחינת סצנות ואורכי פרקים. בנוסף, ציין שנקר שיש לצוות ההפקה הזדמנות לספר סיפורים נוספים על בסיס משחקים אחרים בסדרה, שמספרים "סיפור על משפחה ועל דורות מרובים של המשפחה הזו". צוות ההפקה של העונה השנייה כלל אנשי צוות שעבדו על הפקות של חברת "Madhouse", כגון "Death Parade". בפיתוח דמותו של דרקולה, הבהיר שנקר שאחת המטרות העיקריות של הסדרה הייתה להציג את דמותו של דרקולה לא כאנטגוניסט, אלא כדמות טרגית, שנדונה לאבדון. לדבריו: ”הנבלים הטובים ביותר, באופן כללי, הם הגיבורים של הסיפור שלהם והטריק היה לגרום ל"קסטלווניה" לשקף את הרעיון שדרקולה הוא לא אדם רע, הוא לא נבל, הוא רק אדם שאוכל על ידי האפלה. בפרק הראשון בעונה הראשונה אנחנו מתחילים לראות למה הוא רוצה למגר את בני האדם. הוא לא רק הנבל החד-ממדי ההוא עם השפם המסולסל. מה שדרקולה עושה זה לא באמת מלחמה נגד האנושות. זה יותר כמו מכתב התאבדות.” מספר ימים לאחר עליית העונה השנייה לשירות, חידשה "נטפליקס" את הסדרה לעונה השלישית. בנוסף, הודיע שנקר בנובמבר 2017 על כוונתו להפיק סדרת אנימה שתתבסס על סדרת משחקי הווידאו "Devil May Cry" מאת "Capcom", ותהפוך, לצד "קסטלווניה", לחלק ממעין יקום משותף. ב-27 במרץ 2019, הודיעה נטפליקס על חידוש הסדרה לעונה רביעית, וב-16 באפריל 2020, הצהירה כי עונה זו תהיה עונתה האחרונה של הסדרה. עונתה הראשונה של הסדרה עלתה לשירות הזרמת המדיה של "נטפליקס" ב-7 ביולי 2017. עונתה השנייה של הסדרה עלתה לשירות ב-26 באוקטובר 2018; עונתה השלישית עלתה לשירות ב-5 במרץ 2020; ואילו עונתה הרביעית והאחרונה עלתה לשירות ב-13 במאי 2021. עונתה הראשונה של הסדרה הופצה בפורמטי בלו-ריי ו-DVD ב-4 בדצמבר 2017 בהפצת "Viz Media". יחד עם פרקי העונה הראשונה נכללו תוספות שהציגו את לוחות הסטוריבורד, גלריות אמנות ורצפים אנימטיים של תהליך ההנפשה. העונה השנייה הופצה בפורמט בלו-ריי ב-5 בנובמבר 2018. העונה השלישית הופצה ב-23 במרץ 2020, והכילה תיעודים מתוך הפאנל של הסדרה בהשתתפות צוות המדבבים וההפקה מכנס הקומיק-קון, ניו יורק 2019. העונה הרביעית שוחררה בפורמטי בלו-ריי ו-DVD ב-19 ביולי 2021. לדברי "Parrot Analytics", הייתה הסדרה לסדרת המקור הדיגיטלית הפופולרית ביותר בארצות הברית במהלך השבוע של 6–19 ביולי 2017, כשעבורה נוצרו 23,175,616 "ביטויי דרישה" בממוצע. לפי "Parrot Analytics", "ביטויי דרישה" מציינים את "הביקוש הכולל של הקהל לסדרה בתוך המדינה", ונמדדים על ידי הפעלת תוכן הסדרה בשירות ההזרמה, הורדות פיראטיות וכן פעילות ואזכורים במדיות החברתיות. הסדרה נשאה בתואר "הסדרה הדיגיטלית השביעי המבוקשת ביותר" בארצות הברית עד ל-11 באוקטובר 2017. עד לשלהי 2017, הפכה הסדרה לסדרת המקור הדיגיטלית ה-15 המבוקשת ביותר בשנה החולפת בארצות הברית, עם ממוצע של 18,137,196 "ביטויי דרישה" לאורך השנה. הסדרה הייתה גם לאחת מ-20 סדרות המקור הדיגיטליות המבוקשות ביותר בשנה החולפת בבריטניה (מקום 20), יפן (מקום רביעי), ברזיל (מקום 10), מקסיקו (מקום 11), צרפת (מקום 13), קנדה (מקום 14), גרמניה (מקום 19) ואוסטרליה (מקום 20). עוד בטרם הופצה העונה השנייה, על פי דיווחים וניתוחים פנימיים של "נטפליקס", צברה הסדרה קרוב ל-30 מיליון צופים ברחבי העולם והפכה לאחת מתוכניות ההנפשה המקוריות המצליחות ביותר שלה. באתר הביקורות "Rotten Tomatoes" ניתנה לעונתה הראשונה של הסדרה הציון 83% על בסיס 29 ביקורות, עם דירוג ממוצע של 10/10. בקונצנזוס המבקרים של האתר נכתב כי ”"קסטלווניה" מציעה עיבוד חזותי מרהיב ומשכנע בעונתה הראשונה הכה-קצרה.” סדרה זו נחשבת לעיבוד הראשון למשחק וידאו בתולדות האתר שקיבל ציון "טרי". באתר הביקורות המשוקללות "Metacritic", קיבלה העונה הראשונה את הציון 71/100 על בסיס 6 ביקורות, דבר הנחשב ל"ביקורות חיוביות לרוב". בביקורתו עבור "Colider", העניק דייב טרומבור לסדרה ארבעה כוכבים מתוך חמישה, שיבח את הכימיה בין צוות המדבבים והשווה את האלימות בסדרה לשל אנימות כמו "Ninja Scroll". מספר ביקורות נוספות גם הם שיבחו את צוות המדבבים, ובמיוחד את גרהם מקטביש וריצ'רד ארמיטאג'. בביקותה של "IGN" קיבל וורן אליס שבחים על הכתיבה וגישתו לחומר המקור, אם כי סוייג שחלק מההומור שלו צורם במקצת. באתר "The Verge" ניתנה לסדרה ביקורת מעורבת, בה צוין כי הגור אינו תורם לתחושת הסכנה ומרגיש "צעקני בכוונה", אם כי לסדרה, על אף הקלישאות הרבות שבה, קיים פוטנציאל רב. מנגד, בביקורתו עבור "Uproxx" ביקר דן סייץ לשלילה את הסדרה, וכתב כי לסדרה קיימת בעיית קצב במסגרת העלילה, וכי מפיקי הסדרה התאמצו יותר מדי למצוא עומק בעלילת המסגרת של סדרת משחקי הווידאו עליה היא מבוססת. באתר הביקורות "Rotten Tomatoes", קיבלה עונתה השנייה של הסדרה את הציון 100%, עם דירוג ממוצע של 9.3/10, על בסיס 17 ביקורות. בקונצנזוס המבקרים נכתב כי {{"קסטלווניה" נועצת את ניביה במומחיות ערפדית במהלך עונה שנייה כיפית להפליא שנהנית מתחושת קנה-מידה מורחבת ומספר פרקים המאפשרים לסדרה לפרוש במלואה את כנפיה העוריות.}} "IGN" העניקה לעונה השנייה את הציון 10/10, ושיבחה את גישתו של אליס לסדרה כסדרה "שנונה ומודעת לעצמה מספיק על מנת לצחוק על עצמה כשצריך". בביקורת של "Colider", ציין דייב טרומבור בשנית כי "אין כאן חוליה חלשה בצוות המדבבים". עם זאת, רוב הביקורת הופנתה בעיקר לקצב התקדמות העלילה ועל זמן המסך שניתן לחצר המלוכה של דרקולה. בביקורתו עבור "GameSpot", הביע מייקל רוז'ו את אכזבתו מכך שטרבור ובני בריתו בילו את רוב זמנם בספרייה, וכי דרקולה "לא ממש עושה כלום בעלילה. בכל פרקים שראינו עד כה יש פלשבק אחד קצר שבו הוא טובח במועצה של סוחרים שפגעו בו, אבל זה לא מקדם את העלילה". רוז'ו סיכם כי סצנות הפעולה בוצעו והונפשו בצורה יצירתית, אך שצוות המדבבים החדש קיבל פיתוח דמויות נוסף על חשבון הדמויות הקודמות, שנשארו "לטחון מים". גם באתר "Film School Rejects" הובעה ביקורת דומה, וצוין כי העונה השנייה הייתה יותר כבת-ליווי לעונה הראשונה, אם כי מקטביש ושאר צוות המדבבים זכו שוב לשבחים רבים. בדומה לשתי עונותיה הקודמות, גם העונה השלישית זכתה לביקורות חיוביות; באתר הביקורות "Rotten Tomatoes", קיבלה העונה השלישית את הציון 95%, עם דירוג ממוצע של 10/10, על בסיס 19 ביקורות. בקונצנזוס המבקרים נכתב כי ”העונה השלישית המונפשת להפליא של "קסטלווניה" ממשיכה להתבסס על הלור של המשחקים על ידי צלילה עמוקה יותר לתוך פיתוח הדמויות שלה עם הומור, לב והרבה אקשן עקוב מדם.” בביקורתו על העונה השלישית עבור "Colider", שיבח דייב טרומבור את סצנות הפעולה והכריז על הסדרה כ"אחת מעיבודי משחקי הווידאו הטובים ביותר שנעשו אי-פעם". הכרזה זו זכתה לחיזוק מצד "IGN", שכינתה את הסדרה כ"עיבוד משחק הווידאו הטוב ביותר שיש". בנוסף לכך, זכו כתיבתו של אליס על בסיס חומר המקור וביצועיהם של צוות המדבבים לשבחים. בדומה לשלוש עונותיה הקודמות, גם העונה הרביעית זכתה לשבחי הביקורות; באתר הביקורות "Rotten Tomatoes", קיבלה העונה הרביעית את הציון 100%, עם דירוג ממוצע של 10/10, על בסיס 13 ביקורות. בקונצנזוס המבקרים של האתר נכתב כי ”כחוויה מתגמלת ופרידה מרה-מתוקה, עונתה הרביעית של "קסטלווניה" היא סיום מנצח לסדרה בעלת מבנה מקצועי.” "IGN" שיבחה את יכולתה של הסדרה לסיים את העלילה בסוף מספק שאינו מרגיש מואץ. ושיבחה בנוסף את הנפשת הסדרה וביצועיהם של צוות המדבבים. בביקורת שכתב עבור "פורבס" מתח פול טאסי ביקורת על קצב העלילה בתחילת העונה, אך סיכם כי בסופה, הייתה העונה הרביעית "מצוינת" ו"חזרה במלוא כוחה לשיא" לאחר עונה שלישית ממוצעת. ערך מורחב – קסטלווניה: נוקטורנו ביולי 2019, נמסר לראשונה על פיתוחה של סדרת המשך, ללא מעורבותו של וורן אליס (עקב האשמות הנוגעות להתנהגות מינית בלתי הולמת). במאי 2021, אושרה רשמית הפקתה של סדרה חדשה, שתכלול דמויות חדשות ולא תשמש כספין אוף ישיר של הסדרה המקורית, אלא תהווה סדרת המשך עצמאית שתתמקד במלחמתם של ריכטר בלמונט, צאצאם של טרבור וסיפא, ומריה רנאר, בערפדים ובשדים בשנת 1792, במהלך המהפכה הצרפתית. במהלך האירוע הווירטואלי של "נטפליקס", "2022 Geeked Week", הוכרז על שמה הרשמי של הסדרה, "קסטלווניה: נוקטורנו". הסדרה עלתה לראשונה במהלך שנת 2023, ועלילת עונתה הראשונה שאבה אלמנטים וחומרים ממשחק הווידאו "Castlevania: Rondo of Blood" משנת 1993 ומשחק ההמשך שלו, "Castlevania: Symphony of the Night" משנת 1997. אתר האינטרנט הרשמי של קסטלווניה "קסטלווניה", במסד הנתונים הקולנועיים IMDb (באנגלית) "קסטלווניה", באתר נטפליקס "קסטלווניה", באתר Rotten Tomatoes (באנגלית) "קסטלווניה", באתר Metacritic (באנגלית) "קסטלווניה", במסד הנתונים הקולנועיים KinoPoisk (ברוסית) "Castlevania on IMDB". IMDB. 2017–2021. Retrieved September 22, 2024. @NetflixGeeked (June 11, 2021). "The Castlevania Universe is getting even bigger" (Tweet). Retrieved September 22, 2024 – via Twitter. Fitzpatrick, Kevin (June 28, 2017). "Netflix 'Castlevania' Voice Cast Includes 'Preacher,' 'Hannibal' Alum". Screen Crush. Retrieved September 22, 2024. Donaldson, Kayleigh (October 26, 2018). "Castlevania Season 2 Voice Cast and Character Guide". Screen Rant. Retrieved September 22, 2024. Egan, Toussaint (July 7, 2017). "Warren Ellis on Castlevania, the Legacy of Hammer Horror, and the Creative Liberation of Writing for Netflix". Paste Magazine. Retrieved September 22, 2024. Alexander, Julia (July 7, 2017). "Netflix's new Castlevania series is the most bingeable show at just under 100 minutes". Polygon. Retrieved September 22, 2024. Johnson, Rich (February 9, 2017). "The First Time Warren Ellis Wrote A Castlevania Animation, Ten Years Ago". Bleeding Cool News. Archived from the original on March 11, 2017. Retrieved September 22, 2024. Glagowski, Peter (July 10, 2017). "10 years of purgatory wasn't enough to keep Netflix's Castlevania down". Destructoid. Retrieved September 22, 2024. Alexander, Julia (July 11, 2017). "Castlevania producer turned down live-action adaptation because 'it felt wrong'". Polygon. Retrieved September 22, 2024. Williams, Mike (February 8, 2017). "Castlevania Headed To Netflix in 2017, From Warren Ellis and Adi Shankar". US Gamer. Archived from the original on February 11, 2017. Retrieved September 22, 2024. Trumbore, Dave (August 25, 2015). "Super Violent 'Castlevania' Animated Series Coming from Producer Adi Shankar". Collider.com. Archived from the original on August 26, 2015. Retrieved September 22, 2024. Melrose, Kevin (December 29, 2016). "Castlevania TV Series Seemingly Confirmed By Adventure Time Producer". CBR.com. Archived from the original on December 31, 2016. Retrieved September 22, 2024. "Channel Frederator". Channel Frederator. Retrieved September 22, 2024. Castlevania (TV Series 2017–), retrieved September 22, 2024 Knelman, Martin (February 7, 2017). "Animating guru Hirsh is back with new company, Netflix project". The Globe and Mail. Archived from the original on February 7, 2017. Retrieved September 22, 2024. "Interview: Adi Shankar Discusses Castlevania And Assassin's Creed". WWG. Retrieved September 22, 2024. Narcisse, Evan (August 2, 2017). "The Animation Studio That Made Castlevania Explains Why It Was a Dream Project". io9. Gizmodo. Retrieved September 22, 2024. Schedeen, Jesse (October 27, 2018). "Castlevania Season 2: Showrunner on Why Dracula Is 'Consumed With Darkness'". IGN. Retrieved September 22, 2024. Pederson, Erik (October 31, 2018). "'Castlevania' Renewed For Season 3 On Netflix". Deadline Hollywood. Retrieved September 22, 2024. Griffin, David (November 16, 2018). "Devil May Cry Series Joins Castlevania In New Multiverse From Adi Shankar". IGN. Retrieved September 22, 2024. "Netflix Announces Castlevania Season 4". Anime. Retrieved September 22, 2024. Andreeva, Nellie (April 16, 2021). "'Castlevania' To End With Season 4 As Netflix Eyes New Series In Same Universe". Deadline Hollywood. Retrieved September 22, 2024. Hill, Jacob (February 8, 2017). "Netflix Quietly Announces Castlevania Series For 2017". CBR.com. Retrieved September 22, 2024. Martinez, Phillip (October 25, 2018). "When Does 'Castlevania' Season 2 Release on Netflix?". Newsweek. Retrieved September 22, 2024. "New On Netflix In March 2020: Beastars, New Movies, TV Shows, And Originals". GameSpot. Retrieved September 22, 2024. Barder, Ollie. "VIZ Media Is Bringing The First Season Of 'Castlevania' To Blu-Ray And DVD This December". Forbes. Retrieved September 22, 2024. Peters, Jayson (November 4, 2019). "Castlevania Season 2 out on Blu-ray; Season 3 still on track for 2020". Nerdvana. Retrieved September 22, 2024. "@VIZMedia March 23, 2021". Twitter. March 23, 2021. Retrieved September 22, 2024. "Castlevania Season 4 Sets Blu-ray Release Date in New Promo". comicbook.com. Retrieved September 22, 2024. "Anime-style Netflix series 'Castlevania' proved to be a hit with audiences". Found Remote. 2017. Retrieved September 22, 2024. "The Global Television Demand Report" (PDF). Parrot Analytics. 2017. Retrieved September 22, 2024. Schneider, Michael (October 18, 2017). "Netflix's 'Ozark' Was Most Popular Streaming Show This Summer, According to New Audience Metric". IndieWire. Retrieved September 22, 2024. "30 Years Later: From Nintendo to Netflix, 'Castlevania III: Dracula's Curse' Unfolds a New Legacy". Goomba Stomp. December 24, 2019. Retrieved September 22, 2024. "Castlevania: Season 1]". Rotten Tomatoes. Fandango. Retrieved September 22, 2024. "Netflix animated series just lifted a curse: It's the first video game adaptation to get a Fresh rating". Rotten Tomatoes. Retrieved September 22, 2024. "Castlevania: Season 1 - TV Show Reviews". Metacritic. CBS Interactive. Retrieved September 22, 2024. Trumbore, Dave (July 8, 2017). "'Castlevania' Review: Netflix's Video Game Adaptation Has Some Serious Bite". Collider. Archived from the original on July 8, 2017. Retrieved September 22, 2024. Schedeen, Jesse (July 8, 2017). "CASTLEVANIA: SEASON 1 REVIEW". IGN. Retrieved September 22, 2024. Moore, Michael (July 7, 2017). "Netflix's Castlevania isn't a perfect video game adaptation, but it's on the right track". The Verge. Archived from the original on July 9, 2017. Retrieved September 22, 2024. Seitz, Dan (July 11, 2017). "Netflix's 'Castlevania' Tries Too Hard To Make A Silly Game Profound". Uproxx. Archived from the original on July 9, 2017. Retrieved September 22, 2024. "Castlevania: Season 2". Rotten Tomatoes. Fandango. Retrieved September 22, 2024. Schedeen, Jesse (October 26, 2018). "Netflix's Castlevania Season 2 Review". IGN. Retrieved September 22, 2024. Trumbore, Dave (October 26, 2018). "'Castlevania' Season 2 Review: Bigger, Bloodier, and with More Bite Than Ever". Collider. Retrieved September 22, 2024. Rougeau, Michael (October 30, 2018). "Netflix's Castlevania Season 2 Full Review: Dark Metamorphosis". GameSpot. Retrieved September 22, 2024. Shields, Meg (October 20, 2018). "'Castlevania' Season 2 Review: Blood, Guts, and Backstory". Film School Rejects. Retrieved September 22, 2024. "Castlevania: Season 3". Rotten Tomatoes. Fandango. Retrieved September 22, 2024. Trumbore, Dave (March 5, 2020). "'Castlevania' Season 3 Review: Unlike Anything You've Seen on Netflix So Far". Collider. Retrieved September 22, 2024. Schedeen, Jesse (March 5, 2020). "Netflix's Castlevania: Season 3 Review". IGN. Retrieved September 22, 2024. "Castlevania: Season 4". Rotten Tomatoes. Fandango. Retrieved September 22, 2024. "Castlevania - Rotten Tomatoes". www.rottentomatoes.com. Retrieved September 22, 2024. Schedeen, Jesse (May 14, 2021). "Castlevania: Season 4 Review". IGN. Retrieved September 22, 2024. Tassi, Paul (May 18, 2021). "'Castlevania' Season 4 Is A Fitting End For One Of Netflix's Best Shows". Forbes. Retrieved September 22, 2024. "Castlevania Reportedly Moving on From Warren Ellis After Season 4". Bleeding Cool. July 31, 2020. Retrieved September 22, 2024. Hayner, Chris (June 11, 2021). "Netflix Reveals New Castlevania Anime Show Details". GameSpot. Retrieved September 22, 2024. Mateo, Alex. "Castlevania Animated Show Gets New Spinoff Series Featuring Richter Belmont, Maria Renard". Anime News Network. Retrieved September 22, 2024. Skrebels, Joe (June 10, 2022). "Castlevania: Nocturne Announced - a Spin-Off of the Beloved Anime". IGN. Retrieved September 22, 2024.